Fernelius (Moundkrater)

De Fernelius ass en Aschlagkrater am Süde vun der viischter Moundsäit, südëstlech vum Mare Nubium, nordwestlech vum Krater Stöfler, deem säi Rand hie beréiert, a südwestlech vum Krater Kaiser.
De Kraterrand ass erodéiert a gëtt am Weste vum Niewekrater Fernelius A iwwerlagert, den Zentrum ass zimmlech flaach.

De Krater gouf 1935 vun der I.A.U. nom franséische Medezinner an Astronom Jean François Fernel genannt.

 Um Spaweck 
 Moundkaart Nr 112: De Krater Fernelius läit uewe riets

Kategorie:Aschlagkrateren um Äerdmound
Kategorie:LQ27 Véiereck